เรื่องร้องเรียน: ฝุ่นจากการเผาขยะพิษเปื้อนเต็มบริเวณข้างเคียงแจ้งหลายครั้งแล้วก็เหมือนเดิม
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบ ภายในโรงงานเตาเผามูลฝอยติดเชื้อ ซอยอ่อนนุช 86 แขวงประเวศ เขตประเวศ กรุงเทพมหานคร โดยกรุงเทพมหานครเป็นผู้ว่าจ้าง บริษัทกรุงเทพธนาคม จำกัด เก็บขนและกำจัดมูลฝอยติดเชื้อ มีปริมาณมูลฝอยติดเชื้อที่จัดเก็บจากสถนพยาบาลในเขตกรุงเทพมหานคร เฉลี่ยวันละ 55 ตัน และนำเข้าสู่ขบวนการกำจัดมูลฝอยติดเชื้อโดยวิธีการเผาด้วยความร้อนสูง โดยมีโรงงานเตาเผาติเชื้อ ภายในศูนย์กำจัดมูลฝอยอ่อนนุช จำนวน 3 โรง มีความสามารถในการกำจัดรวมกัน 80 ตันต่อวัน มีการเดินระบบเตาเผามูลฝอยติดเชื้อทุกวันตลอดเวลา 24 ชั่วโมง ดังนี้ 1. โรงงานเตาเผามูลฝอยติดเชื้อ 1 จำนวน 2 เตา ใช้ระบบ 2 ห้องเผาไหม้ สามารถกำจัดมูลฝอยติเชื้อรวมกัน 30 ตันต่อวัน 2. โรงงานเตาเผามูลฝอยติดเชื้อ 2 จำนวน 2 เตา ใช้ระบบ 2 ห้องเผาไหม้ สามารถกำจัดมูลฝอยติเชื้อรวมกัน 20 ตันต่อวัน 3. โรงงานเตาเผามูลฝอยติดเชื้อ 3 จำนวน 2 เตา ใช้ระบบ 2 ห้องเผาไหม้ สามารถกำจัดมูลฝอยติเชื้อรวมกัน 30 ตันต่อวัน จากการลงพื้นที่ตรวจสอบโรงงานเตาเผามูลฝอยติดเชื้อ ศูนย์กำจัดมูลฝอยอ่อนนุชพบว่ามีการเดินระบบโรงงานเตาเผามูลฝอยติดเชื้อ จำนวน 2 โรงงาน (โรงงานที่ 1 และ 2) ส่วนโรงงานที่ 3 หยุดบำรุงรักษาระบบต่าง ๆ ของโรงงานเตาเผา เพื่อให้สามารถใช้งานได้อย่างมีประสิทธิภาพ ขณะลงพื้นที่ตรวจสอบไม่พบว่ามีเขม่าควัน ฝุ่น และกลิ่น ที่เกิดจากการกำจัดมูลฝอยติดเชื้อ ทั้งนี้ ได้ให้บริษัทผู้รับจ้างตรวจสอบระบบการทำงานเตาเผามูลฝอยติดเชื้อ ให้อยู่ในสภาพพร้อมทำงานได้อย่างมีประสิทธิภาพตลอดเวลา และแก้ไขปัญหาเมื่อมีเหตุขัดข้องให้แล้วเสร็จสมบูรณ์ก่อนที่จะมีการป้อนมูลฝอยติดเชื้อเข้าสู่ห้องเผาไหม้ เพื่อไม่ก่อให้เกิดปัญหาด้านสิ่งแวดล้อมที่มีผลกระทบ กับสุขภาพของประชาชนที่อาศัยอยู่บริเวณใกล้เคียง
ความเห็นของผู้แจ้ง: ใช่ครับที่เตาเผาไม่มีเขม่าแต่ขนออกมากองตรงข้างที่ล้างล้อรถของ กทม.แล้วมีการติดไฟทำให้เกิดเขม่าทั่วบริเวณ
พื้นที่: แขวงประเวศ เขตประเวศ กรุงเทพมหานคร